Cristian Popescu Piedone, primarul Sectorului 5 al Capitalei, a început să strângă semnături pentru candidatura la Primăria Capitalei. Acesta și-a instalat o masă în stradă, unde trecătorii puteau semneze pentru susținerea candidaturii.
"La măsuța mea cea mică, îmi adun semnăturile ca o furnică!
Din spic cu spic, fac snop! Și, apoi, hop la primărie!
Dragi cetățeni,
semnați și garantați pentru mine!
ÎMPREUNĂ,
FACEM IMPOSIBILUL POSIBIL
Vă mulțumesc!
Cu respect, Piedone", scrie primarul pe Facebook.
Potrivit Legii 115/2015 pentru alegerea autorităţilor administraţiei publice locale, candidații pentru funcția de primar trebuie să prezinte o listă de susţinători, care trebuie să cuprindă minimum 1% din numărul total al alegătorilor înscrişi în Registrul electoral şi în listele electorale complementare din circumscripţia pentru care candidează.